02007432307980008 


8481 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 743 

23 Ιουλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ρυθμίσεις σχετικές με την κατασκευή των έργων 
ΕΚΑΚΒ, διαδικασία μεταβίβασης πιστώσεων στη 
ΔΕΠΟΣ, τρόπο εποπτείας και υποβοήθησης του 
έργου της ΔΕΠΟΣ από το Υπουργείο Υγείας - 

Πρόνοιας. 1 

Καθορισμός περιεχομένου των απολογιστικών εκθέ¬ 
σεων της Ολυμπιακής Αεροπορίας Α.Ε. στους 
Υπουργούς Οικονομικών και Μεταφορών και 

Επικοινωνιών. 2 

Σύσταση Νομικού Προσώπου στην Κοινότητα Τρικά¬ 
λων με την επωνυμία «Κέντρο Ανοικτής Προστα¬ 
σίας Ηλικιωμένων Κοινότητας Τρικάλων». 3 

Σύσταση αμιγούς Δημοτικής Επιχείρησης στο Δήμο 
Κέας Μ. Κυκλάδων με την επωνυμία «Δημοτική 
Επιχείρηση Ανάπτυξης Κέας». 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 6639(ΦΟΡ) 680/10.6.98 α¬ 
πόφαση της Υπουργού Ανάπτυξης. 5 

Διόρθωση σφάλματος στην ΥΠΠΟ/ΑΡΧ/Β1/Φ33/- 
50351/172/18.12.1998 απόφαση Υπουργού Πολι¬ 
τισμού . 6 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. Γ3α/οικ.1915 (1) 


Ρυθμίσεις σχετικές με την κατασκευή των έργων ΕΚΑΚΒ, 
διαδικασία μεταβίβασης πιστώσεων στη ΔΕΠΟΣ, τρό¬ 
πο εποπτείας και υποβοήθησης το υ έργου της ΔΕΠΟΣ 
από το Υπουργείο Υγείας - Πρόνοιας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Π.Δ 138/92 περί Οργανισμού του 
Υπουργείου Υγείας - Πρόνοιας όπως τροποποιήθηκε με 
το Π.Δ. 349/93. 


2. Τις διατάξεις του Π.Δ 216/1987 «Όργανα που απο¬ 
φασίζουν ή γνωμοδοτούν και ειδικές ρυθμίσεις σε θέμα¬ 
τα έργων που εκτελούνται από τη ΔΕΠΟΣ» και του Π.Δ 
158/1997 (ΦΕΚ 134/25.6.97)”Περί μετατροπής» της ΔΕ¬ 
ΠΟΣ σε Ανώνυμη Εταιρεία. 

3. Την Κοινή Υπουργική Απόφαση των Υπουργών ΠΕ- 
ΧΩΔΕ και Υγείας - Πρόνοιας ΔΥ17γ/06/89/ΦΝ294/- 
24.10.97 «Μελέτη - Κατασκευή Υποδομών και Εξοπλι¬ 
σμών δικτύου μονάδων άμεσης κοινωνικής βοήθειας και 
υπηρεσιών για την κάλυψη εκτάκτων προνοιακών ανα¬ 
γκών γιατην αντιμετώπιση του κοινωνικού αποκλεισμού», 
σύμφωνα με το περιεχόμενο της οποίας η εκτέλεση των 
έργων του Προγράμματος, θα γίνει από τις υπηρεσίες 
της ΔΕΠΟΣ, που εποπτεύονται από το ΥΠΕΧΩΔΕ, σε συ¬ 
νεργασία με τις αρμόδιες Υπηρεσίες του Υπουργείου 
Υγείας - Πρόνοιας. 

4. Τις διατάξεις του Νόμου 1418/1984 «Δημόσια Έργα 
και ρυθμίσεις συναφών θεμάτων, του εκτελεστικού Π.Δ 
609/1985» Κατασκευή Δημοσίων Έργων όπως τροποποι¬ 
ήθηκαν, συμπληρώθηκαν και ισχύουν μέχρι σήμερα και 
του Π.Δ 23/93, «Περί προσαρμογής της Ελληνικής 
Νομοθεσίας για τα Δημόσια Έργα προς τις διατάξεις των 
οδηγιών της ΕΟΚ». 

5. Το Επιχειρησιακό Πρόγραμμα «Υγεία - Πρόνοια»- 
Υποπρόγραμμα «Πρόνοια», Μέτρο 2.3 (σκέλος Α) και 
τους κανονισμούς της Ευρωπαϊκής Επιτροπής για το Β’ 
Κ.Π.Σ. 

6. Την Απόφαση του Υπουργού Υγείας - Πρόνοιας 
Π3/οικ.4604/11.12.97,«Υλοποίηση Ενεργειών του 
Μέτρου 2.3 (σκέλος Α), του Υποπρογράμματος «Πρό¬ 
νοια» του Επιχειρησιακού Προγράμματος «Υγεία - Πρό¬ 
νοια», με την οποία ανατίθεται στη Διεύθυνση Κοινωνικής 
Εργασίας και Πρόνοιας του Υπουργείου Υγείας - Πρό¬ 
νοιας η υλοποίηση των αναγκαίων ενεργειών για την λει¬ 
τουργία του Εθνικού Κέντρου Άμεσης Κοινωνικής Βοή¬ 
θειας (ΕΚΑΚΒ). 

7. Την από 10/10/97 έγκριση των μελετών δημοπράτη- 
σης των έργων ΕΚΑΚΒ από τη ΔΕΠΟΣ. 

8. Την Απόφαση της 4ης Συνεδρίασης της Επιτροπής 
Παρακολούθησης του Επιχειρησιακού Προγράμματος 
«Υγεία- Πρόνοια» της 10.7.97, σχετικά με την έγκριση της 
Οριστικής Ένταξης των έργων του Μέτρου 2.3 (σκέλος Α) 
του Υποπρογράμματος «Πρόνοια». 

9. Την Απόφαση της 5ης Συνεδρίασης της Επιτροπής 

ΕΦΗΜΕΡΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Παρακολούθησης του Επιχειρησιακού Προγράμματος 
«Υγεία - Πρόνοια» της 26/5/98, σχετικά με την έγκριση για 
τηλειτουργίατων (4) Κέντρωντου ΕΚΑΚΒ στο Δήμο Αγίου 
Ιωάννη Ρέντη αντί του Δήμου Αγ. Βαρβάρας. 

ΙΟ.Τις διατάξεις του άρθρου 4/παρ.2 του Π.Δ 574/82 
(ΦΕΚ 104Α71982), αποφασίζουμε: 

1. Η δημοπράτηση των έργων θα γίνει σύμφωνα με την 
ομαδοποίηση που υπάρχει στο έγγραφο ΔΚ/1376/5282/- 
19.12.97 της ΔΕΠΟΣ και στον Πίνακα δημοπρατήσεων 
των έργων, όπως τροποποιήθηκε μερικώς με το ΔΚ/- 
1729/1028/20.3.98 νεότερο έγγραφό της. 

2. Σχετικές διαδικασίες με την ανάδειξη των Αναδοχών 
και την εκτέλεση των έργων, είναι οι οριζόμενες στο άρ¬ 
θρο 20 της Ειδικής Συγγραφής Υποχρεώσεων των εγκε¬ 
κριμένων Τευχών Δημοπράτησης. 

3. Η ΔΕΠΟΣ μετά την υπογραφή των συμβάσεων ανά¬ 
θεσης των έργων θα φροντίσει για την έγκαιρη υποβολή 
στις Δ/νσεις Ανάπτυξης Κοινοτικών Προγραμμάτων και 
Κοινωνικής Εργασίας και Πρόνοιας, αντιγράφων των σχε¬ 
τικών συμβάσεων καθώς επίσης ανασυνταγμένων Τεχνι¬ 
κών Δελτίων με βάση τα αποτελέσματα των δημοπρατή¬ 
σεων. 

4. Η διαδικασία μεταβίβασης πιστώσεων από το 
Υπουργείο προς τη ΔΕΠΟΣ για τις ανάγκες των εκτελού- 
μενων έργων θα γίνεται κατόπιν γραπτού αιτήματος προς 
την αρμόδια Διεύθυνση Τεχνικών Υπηρεσιών, το οποίο θα 
κοινοποιείται στις Διευθύνσεις Ανάπτυξης Κοινοτικών 
Προγραμμάτων και Οικονομικού και Κοινωνικής Εργα¬ 
σίας και Πρόνοιας. 

Ειδικότερα μετά την εγκατάσταση των αναδοχών και 
την έναρξη εκτέλεσης των έργων η ΔΕΠΟΣ θα υποβάλλει 
διμηνιαίο προϋπολογισμό δαπανών με βάση ασφαλείς 
προβλέψεις για το έργο που πρόκειται να υλοποιηθεί ε¬ 
ντός του Α’ επόμενου διμήνου στα πλαίσια του εγκεκριμέ¬ 
νου χρονοδιαγράμματος. 

Κατά την πορεία εξέλιξης των έργων η ΔΕΠΟΣ θα υπο¬ 
βάλλει στο τέλος κάθε διμήνου, απολογισμό δαπανών και 
εκτελεσθεισών εργασιών κατά το διαρρεύσαν δίμηνο και 
ταυτόχρονα προϋπολογισμό δαπανών και πρόβλεψη ερ¬ 
γασιών που πρόκειται να εκτελεσθούν κατά το επόμενο 
δίμηνο. 

Η μεταβίβαση των πιστώσεων, θσ γίνεται μετά από έ¬ 
λεγχο των στοιχείων του προϋπολογισμού και/ή απολογι¬ 
σμού και διαβίβαση σχετικής πρότασης της Διεύθυνσης 
Τεχνικών Υπηρεσιών, προς τη Διεύθυνση Οικονομικού, 
σύμφωνα πάντοτε με τις ισχύουσες Γενικές και Ειδικές 
Διατάξεις του Π.Δ.Ε (ΣΑΕ093/4), με κοινοποίηση στις συ- 
ναρμόδιες Διευθύνσεις. 

5. Ο απολογισμός και ο προϋπολογισμός, θα περιλαμ¬ 
βάνουν, τους επί μέρους λογαριασμούς ανά κτίριο και ερ¬ 
γολαβία, την εξέλιξη των εργασιών σε σχέση με το 
.και την επισήμανση τυ¬ 
χόν προβλημάτων κατά την εξέλιξη των έργων, μέχρι την 
ολοκλήρωσή τους. 

6. Το έργο της Διεύθυνσης Κοινωνικής Εργασίας και 
Πρόνοιας, θα στηρίζεται από τριμελή Επιτροπή που θα 
συγκροτηθεί με Απόφαση του Υπουργού Υγείας - Πρό¬ 
νοιας, στην οποία θα συμμετέχουν οι Διευθυντές (ή ανα¬ 
πληρωτές τους), των Διευθύνσεων Ανάπτυξης Κοινοτι¬ 
κών Προγραμμάτων, Τεχνικών Υπηρεσιών και Οικονομι¬ 
κού. 

7. Η ΔΕΠΟΣ, πέραν των ανωτέρω διαδικασιών ενημέ¬ 
ρωσης των αρμόδιων Υπηρεσιών και οργάνωντου Υπουρ¬ 


γείου για τη μεταβίβαση πιστώσεων στα εκτελούμενα έρ¬ 
γα, είναι αρμόδια γιατηνπαροχή στοιχείωνπροςτη Γραμ- 
ματεία Επιτροπής Παρακολούθησης, του Επιχειρησια¬ 
κού Προγράμματος «Υγεία - Πρόνοια», σχετικά με την πο¬ 
ρεία υλοποίησης των έργων, προκειμένου να συντάσεται 
σχετική έκθεσηπροςτην Ευρωπαϊκή Επιτροπή, όποτε αυ¬ 
τό είναι απαραίτητο. 

8. Τυχόν υπέρβαση του συμβατικού αντικειμένου μιάς 
εργολαβίας, πρέπει να τύχει προηγουμένως εγκρίσεως 
της Επιτροπής που αναφέρεται στην προηγούμενη παρά¬ 
γραφο 7. 

9. Η ΔΕΠΟΣ αναλαμβάνει να διαθέσει από το προσωπι¬ 
κό της, τον απαραίτητο αριθμό στελεχών (μηχανικούς και 
εργοδηγούς) που απαιτούνται για την κάλυψη των ανα¬ 
γκών επίβλεψης και εν γένει διαχείρισης των έργων το υ Ε¬ 
ΚΑΚΒ που της έχουν ανατεθεί, μέχρι την ολοκλήρωση και 
την οριστική τους παραλαβή. 

10. Το κόστος των υπηρεσιών της ΔΕΠΟΣ για τη διαχεί¬ 
ριση του συνόλου των έργων του Προγράμματος, ανέρ¬ 
χεται στο 10% επί του απολογιστικού κόστους των έργων 
με αντίστοιχο επιμερισμό ανά υποέργο και εργολαβία, 
σύμφωνα με τον σχετικό Πίνακα, στον οποίο όμως εμφα¬ 
νίζονται οι προϋπολογισμοί των μελετών Δημοπράτησης. 

Απολογιστικό κόστος των έργων είναι η τελική δαάάνη 
της εργολαβίας, στην οποία περιλαμβάνεται ο αναλογών 
φόρος προστιθέμενης αξίας, σύμφωνα με την τελική πι¬ 
στοποίηση. 

11 .Στην ΕΓιιτροπή παραλαβής των έργων, η συγκρότη¬ 
ση της οποίας προβλέπεται από την Νομοθεσία Εκτέ¬ 
λεσης Δημοσίων Εργων, μπορεί να συμμετέχει εκπρόσω¬ 
πος που θα ορίσει το Υπουργείο Υγείας Πρόνοιας. 

12. Η Απόφαση αυτή, να δημοσιευθεί στην εφημερίδα 
της Κυβερνήσεως. 

Αθήνα, 20 Ιουλίου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΓΕΙΑΣ ΚΑΙ ΠΡΟΝΟΙΑΣ 

ΚΩΝΣΤ. ΛΑΛΙΩΤΗΣ ΚΩΝΣΤ. ΓΈΓΤΟΝΑΣ 

-Φ- 

Αοιθ. οικ. 19569/2429 (2) 

Καθορισμός περιεχομένου των απολογιστικών εκθέσεων 
της Ολυμπιακής Αεροπορίας Α.Ε. στους Υπουργούς 
Οικονομικών και Μεταφορών και Επικοινωνιών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Της παρ.4 του άρθρου 2 του Ν.Δ.3560/56 για την κύ¬ 
ρωση της Συμβάσεως για τις Αεροπορικές συγκοινωνίες 
όπως αυτή τροποποιήθηκε και ισχύει σήμερα (Α’222). 

2. Του Ν.96/75 “Περί εξαγοράς των μετοχών της Ο¬ 
λυμπιακής Αεροπορίας Α.Ε. παρά του Ελληνικού Δημο¬ 
σίου και παραλαβής αυτής “ (Α’ 154). 

3. Του Ν.2271/94 “Εξυγίανση της Ολυμπιακής Αερο¬ 
πορίας Α.Ε.” (Α’229). 

4. Των άρθρων 6 και 7 του Ν.2414/96 Έκσυχρονισμός 
των δημοσίων επιχειρήσεων και οργανισμών και άλλες 
διατάξεις” (ΑΊ35). 

5. Του άρθρου 29Α του Ν.1588/85 “Κυβέρνηση και 
Κυβερνητικά Όργανα” (Α’ 137) όπως αυτό συμπληρώθη¬ 
κε με το άρθρο 27 του Ν.2081/92 (ΑΊ54) και ανπκατα- 
στάθηκεμετο άρθρο 1 παρ.2ατου Ν.2469/97 (ΑΊ38). 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8483 


6. Του άρθρου πρώτου παρ.9β του Ν.2602/98 Τιιατην ο¬ 
λοκλήρωση της εξυγίανσης και την ανάπτυξη της 
Ολυμπιακής Αεροπορίας Α.Ε.” (Α'83). 

7. Του Π .Δ. 138/93 “Περί Οργανισμού του Υπουργείου 
Εθνικής Οικονομίας” (Α’55). 

8. Της 1 107 147/1239/006Α/4.10.96 απόφασης του Πρω¬ 
θυπουργού και του Υπουργού Οικονομικών “Ανάθεση αρ¬ 
μοδιοτήτων Υπουργού Οικονομικών στον Υφυπουργό 
Οικονομικών" (Β’922). 

9. Του άρθρου 13 του ΠΑ 149/92 “Περί Οργανισμού 
του Υπουργείου Μεταφορών και Επικοινωνιών” (Α’72). 

10. Το γεγονός ότι από την παρούσα απόφαση δεν προ¬ 
κύπτει δαπάνη σε βάρος του κρατικού Προϋπολογισμού, 
αποφασίζουμε: 

“Αρθρο μόνο. 

Η Διοίκηση της Ολυμπιακής Αεροπορίας Α.Ε. υποβάλ¬ 
λει ανά ημερολογιακό δίμηνο στους Υπουργούς 
Οικονομικών και Μεταφορών και Επικοινωνιών Έκθεση η 
οποία περιλαμβάνει τα παρακάτω περιγραφόμενα ανα¬ 
γκαία στοιχεία: 

1. ΑΠΟΤΕΛΕΣΜΑΤΑ 
Α. Έσοδα 

• Έσοδα Επιβατικής Κίνησης 

• Έσοδα Εμπορευματικής Κίνησης 

• Έσοδα Εξυπηρέτησης Εδάφους 

• Αλλα Έσοδα 
Σύνολο Εσόδων 
Β. Δαπάνες 

1. ΜΕΤΑΒΛΗΤΕΣ ΔΑΠΑΝΕΣ 

• Προμήθειες 

• Τροφοδοσία 

• Ασφαλίσεις Επιβατών και Εμπορευμάτων 

• Υλικά και Υπεργολαβίες 

• Τεχνική Εξυπηρέτηση Σταθμών Εξωτερικού 

• Κόστος Καυσίμων 

• Εξυπηρέτηση Εδάφους Σταθμών Εξωτερικού 

• Τέλη Προσγειώσεων και Υπερπτήσεων 

• Εξοδα Κίνησης Προσωπικού Θαλάμου Διακυβέρ¬ 
νησης 

• Εξοδα Κίνησης Προσωπικού Θαλάμου Επιβατών 

• Μισθώσεις Ελαφρών Αεροσκαφών 
Σύνολο Μεταβλητών Δαπανών 

2. ΠΑΓΙΕΣ ΔΑΠΑΝΕΣ 

• Προσωπικού (Ανά κατηγορία και ειδικότητα) 

• Ασφαλίσεις Αεροσκαφών 

• Αλλες ασφαλίσεις 

• Μισθώσεις Αεροσκαφών 

• Συντήρηση Εξοπλισμού Εξυπηρέτησης Εδάφους 

• Διαφήμιση 

• Δαπάνες Ακινήτων 

• Γενικά Εξοδα 
Σύνολο Πάγιων Δαπανών 

3. ΣΥΝΟΛΟ ΚΟΣΤΟΥΣ 

4. ΑΠΟΣΒΕΣΕΙΣ 

• ΑποσβέσειςΑεροσκαφών 

• Αποσβέσεις Πάγιου Εξοπλισμού 

• Αποσβέσεις Κτιρίων και λοιπών κτιριακών εγκαταστά¬ 
σεων 

Σύνολο Αποσβέσεων 
Γ. Μικτά Αποτελέσματα Εκμετάλλευσης 
Δ. Τόκοι + Λοιπά Χρηματοοικονομικά Εξοδα 
Ε. Λοιπά Ανόργανα Έσοδα/Εξοδα 


ΣΤ. Αποτελέσματα προ Φόρων 
II. ΒΑΣΙΚΑ ΜΕΓΕΘΗ 
Α. Επενδύσεις 

• Αγορά Αεροσκαφών 

• Κτίρια και Κτιριακές Εγκαταστάσεις 

• Μετεγκαταστάσεις 

• Εξοπλισμός 
Σύνολο Επενδύσεων 
Β. Προσωπικό 

1. α. Αποχωρήσεις 
β. Προσλήψεις 

(Ανά κατηγορία και ειδικότητα) 

2. Απουσίες 

(Ανά κατηγορία και ειδικότητα)) 

3. Χαμένες Ανθρωποώρες 
(Ανά κατηγορία και ειδικότητα)) 

4. Δαπάνες Υπερωριών 

(Ανά κατηγορία και ειδικότητα)) 

5. Δαπάνες Υπερεργασίας 
(Ανά κατηγορία και ειδικότητα) 

Γ. Απαιτήσεις (χρεώστες) 

1. Εσωτερικού 

• Γραφεία Ταξιδίων 

• Δημόσιοι Οργανισμοί 

• Λοιποί 

2. Εξωτερικού 

• Γραφεία Ταξιδίων 

• Αεροπορικές Εταιρίες 

• Λοιποί 

Σύνολο Απαιτήσεων 
Δ. Επισφαλείς Απαιτήσεις 

1. Εσωτερικού 

• Γραφεία Ταξιδίων 

• Δημόσιοι Οργανισμοί 

• Λοιποί 

2. Εξωτερικού 

• Γραφεία Ταξιδίων 

• Αεροπορικές Εταιρίες 

• Λοιποί 

Σύνολο Επισφαλών απαιτήσεων 
Ε. Υποχρεώσεις 

1. Δάνεια 

• Μακροπρόθεσμα 

• Σε Δραχμές 

• Σε Συνάλλαγμα 

• Βραχυπρόθεσμα 

• Σε Δραχμές 

• Σε Συνάλλαγμα 

2. Λοιποί Πιστωτές 

• Εσωτερικού 

• Εξωτερικού 
Σύνολο Υποχρεώσεων 
Ζ. Ταμειακή κατάσταση 

• Εισροές 

• Εκροές 

III. ΒΑΣΙΚΟΙ ΔΕΙΚΤΕΣ ΔΡΑΣΤΗΡΙΟΤΗΤΑΣ 
Α. Αριθμός Επιβατών 

1. Εσωτερικού 

2. Εξωτερικού 

3. Χιλιομετρικοί Επιβάτες 

4. Δείκτες Πληρότητας Επιβατών 

5. Έσοδα ανά Χιλιομετρικό Επιβάτη 
Β. Έσοδα ανά Εργαζόμενο 

Γ. Σύνολο Δαπανών ανά Εργαζόμενο 

Δ. Μικτά Αποτελέσματα ανά Εργαζόμενο 

Ε. Τόκοι ανά Εργαζόμενο 

ΣΤ. Αποτελέσματα προ Φόρων ανά Εργαζόμενο 

Ζ. Μέσο % Εκπτώσεων 

Η. Μέσο % Προμηθειών 

Θ. Δρομολόγια / Πτήσεις 

1. Εσωτερικού 

2. Εξωτερικού 

3. Ακυρώσεις Δρομολογίων 

4. Ακριβείς Αναχωρήσεις 
I. Οικονομικοί Δείκτες 

1. ΔΕΙΚΤΕΣ ΑΠΟΔΟΣΗΣ 
Καθαρά Έσοδα 

-= ΔΕΙΚΤΗΣ ΑΠΟΔΟΣΗΣ ΕΠΕΝΔΕΔΥ- 

ΜΕΝΩΝ ΙΔΙΩΝ ΚΕΦΑΛΑΙΩΝ 

Καθαρή Θέση 
Καθαρά Έσοδα 

-.= ΔΕΙΚΤΗΣ ΑΠΟΔΟΣΗΣ ΣΥΝΟΛ. 

ΕΠΕΝΔΕΔΥΜΕΝΩΝ ΚΕΦΑΛ. 

Σύνολο Ενεργητικού 
Καθαρά Έσοδα 

-= ΔΕΙΚΤΗΣ ΑΝΑΚΥΚΛΩΣΗΣ ΥΠΟΧΡΕ¬ 
ΩΣΕΩΝ 

Υποχρεώσεις + Κεφάλαιο 


2. ΔΕΙΚΤΕΣ ΔΙΑΧΕΙΡΙΣΗΣ 
Κυκλοφορούν Ενεργητικό 

.. = ΔΕΙΚΤΗΣ ΡΕΥΣΤΟΤΗΤΑΣ 

Βραχυπροθ. Υποχρεώσεις 
Μετρητά + Απαιτήσεις 

- = ΔΕΙΚΤΗΣ ΑΜΕΣΗΣ ΡΕΥΣΤΟ¬ 
ΤΗΤΑΣ 

Βραχυπροθ. Υποχρεώσεις 
Μακρυπροθ. Υποχρεώσεις 

-= ΔΕΙΚΤΗΣ ΔΑΝΕΙΑΚΗΣ ΕΠΙ¬ 
ΒΑΡΥΝΣΗΣ 

Καθαρή Θέση 
Καθαρές Πωλήσεις 

-= ΔΕΙΚΤΗΣ ΑΝΑΚΥΚΛΩΣΗΣ ΑΠΑΙ¬ 
ΤΗΣΕΩΝ 

Απαιτήσεις 
Κόστος Πωληθέντων 

-= ΔΕΙΚΤΗΣ ΑΝΑΚΥΚΛΩΣΗΣ ΑΠΟ¬ 
ΘΕΜΑΤΩΝ 

Αποθέματα 
Καθαρές Πωλήσεις 

-= ΔΕΙΚΤΗΣ ΑΝΑΚΥΚΛ. ΚΥΚΛΟΦ. 

ΕΝΕΡΓΗΤΙΚΟΥ 
Καθαρό Κυκλοφ. Κεφάλαιο 

3. ΔΕΙΚΤΕΣ ΑΠΟΔΟΤΙΚΟΤΗΤΑΣ 
Καθαρά Κέρδη 

-= ΔΕΙΚΤΗΣ ΚΕΡΔΟΦΟΡΙΑΣ 

Καθαρές Πωλήσεις 
Μικτό Κέρδος 

-= ΔΕΙΚΤΗΣ ΜΙΚΤΟΥ ΚΕΡΔΟΥΣ 

Καθαρές Πωλήσεις 
Εξοδα Πωλήσεων 

-= ΔΕΙΚΤΗΣ ΕΞΟΔΩΝ ΠΩΛΗΣΕΩΝ 

/ΠΩΛΗΣΕΙΣ 

Καθαρές Πωλήσεις 

IV. ΣΧΟΛΙΑ ΕΠΙ ΤΩΝ ΑΠΟΚΛΙΣΕΩΝ 


Α. Εταιρικοί Στόχοι 
Β. Έσοδα 
Γ. Δαπάνες 
Δ. Επενδύσεις 

V. ΒΑΣΙΚΕΣ ΕΝΕΡΓΕΙΕΣ ΚΑΙ ΠΡΟΒΛΗΜΑΤΑ (Μήνας) 

VI. ΓΕΝΙΚΑ ΣΧΟΛΙΑ ΓΙΑ ΤΗΝ ΑΓΟΡΑ ΚΑΙ ΤΟΝ ΑΝΤΑΓΩ¬ 
ΝΙΣΜΟ 

Σημείωση : Ανά τρίμηνο θα σχολιάζονται: 
α) Οι τάσεις της αγοράς 
β) Τα μερίδια αγοράς 

VII. ΕΡΓΑ ΚΑΙ ΣΥΜΒΑΣΕΙΣ ΕΝ ΕΞΕΛΙΞΕΙ 
Αντικείμενο Εργου Ανάδοχος Υψος Δαπάνης Ημερ. 

Ολοκλήρωσης 
Σημειώσεις: 

1. Αν εκτελούνται έργα με αυτεπιστασία θα αναφέρεται 
ως ανάδοχος η Ο.Α. 

2. Για κάθε έργο θα κατατίθεται κατά την έναρξη των ερ¬ 
γασιών το χρονοδιάγραμμα εκτελεσήςτου και θα σχολιά¬ 
ζονται οι αποκλίσεις και κάθε τετράμηνο θα επικαιροποι- 
είται. 

3. Ως έργο πρέπει να παρουσιαστεί και η αναδιοργάνω¬ 
ση της εταιρίας. 

VIII. ΠΡΟΒΛΕΨΕΙΣ ΓΙΑ ΤΗΝ ΕΠΟΜΕΝΗ ΠΕΡΙΟΔΟ 

IX. ΜΕΙΖΟΝΑ ΠΡΟΒΛΗΜΑΤΑ ΤΟΥ ΜΗΝΟΣ ΚΑΙ ΕΝΕΡ¬ 
ΓΕΙΕΣ ΕΠΙΛΥΣΗΣ 

X. ΣΧΟΛΙΑΣΜΟΣ ΚΑΙ ΑΞΙΟΛΟΓΗΣΗ ΠΑΡΑΠΟΝΩΝ 

XI. ΠΡΟΤΑΣΕΙΣ 
Παρατηρήσεις 

1. Τα στοιχεία των παραγράφων I, II, ΜΙ θα υποβάλλονται 
ανά δίμηνο και σωρευτικά σε σύγκριση πάντα με την αντί¬ 
στοιχη περίοδο του προηγούμενου έτους και με τους α¬ 
ντίστοιχους προϋπολογισμούς. 

2. Στο Κεφάλαιο VI θα σχολιάζονται οι διάφοροι Δείκτες 
σε σύγκριση με τους αντίστοιχους του κλάδου και των α¬ 
νταγωνιστών. 

XII. ΘΥΓΑΤΡΙΚΕΣ ΕΤΑΙΡΙΕΣ 

Έκθεση ανάλογη προς αυτή της Ολυμπιακής Αεροπο¬ 
ρίας θα υποβάλλουν και οι θυγατρικές της, προσαρμο¬ 
σμένη όμως όσον αφορά τις υπό εξέταση παραμέτρους, 
στις δραστηριότητες της κάθε θυγατρικής. 

XIII. Οιπαραπάνω εκθέσεις θα συνοδεύονται από συνο¬ 
πτική παρουσίαση (ΘΧβουίίνθ ευιηηηαιγ). 

Η απόφαση αυτή να δημοσιευθεί στην Εφημερίδα της 
Κυβέρνησης 

Αθήνα, 13 Ιουλίου 1998 

Ο! ΥΠΟΥΡΓΟΝ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΣ ΑΝΑΣΤ. ΜΑΝΤΕΛΗΣ 

-Φ- 

Αο. Ποωτ.: 7845 (3) 

Σύσταση Νομικού Προσώπου στην Κοινότητα Τρικάλων 
με την επωνυμία «Κέντρο Ανοικτής Προστασίας Ηλι¬ 
κιωμένων Κοινότητας Τρικάλων» 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΚΕΝΤ. ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του Ν.2503/97 «Διοίκηση, οργάνωση, 
στελέχωση της Περιφέρειας, ρύθμιση για την Τοπική 
Αυτοδιοίκηση και άλλες διατάξεις» 

2. Τις διατάξεις των άρθρων 190-206 του Δ.Κ.Κ. (Π.Δ. 
410/95) 

3. Τις διατάξεις του άρθρου 27 του Ν. 2081/92 (ΦΕΚ 
154/Α710-9-92) 

4. Την 43/98 απόφαση του Κοινοτικού Συμβουλίου 
Τρικάλων με την οποία συνιστάται ίδιο Νομικό Πρόσωπο 
με την επωνυμία «Κέντρο Ανοικτής Προστασίας Ηλικιω¬ 
μένων Κοινότητας Τ ρικάλων» 

5. Την 1308/13-1-98 απόφαση του Γενικού Γραμματέα 
Περιφέρειας Κεντρικής Μακεδονίας που αφορά τη μετα¬ 
βίβαση του δικαιώματος υπογραφής «Με Εντολή Γενικού 
Γραμματέα Περιφέρειας» στον Προϊστάμενο Διεύθυνσης 
και στους Προϊσταμένους Τμημάτων της Δ/νσης Τοπικής 
Αυτοδιοίκησης και Διοίκησης των Νομών εκτός έδρας 
Περιφέρειας αποφασίζουμε 

1) Συνιστούμε στην Κοινότητα Τρικάλων του Νομού 
Ημαθίας ίδιο Νομικό Πρόσωπο με την επωνυμία «Κέντρο 
Ανοικτής Προστασίας Ηλικιωμένων Κοινότητας Τρικάλων» 

2) Σκοπός του Νομικού προσώπου, που συνιστάται σε ε¬ 
φαρμογή εξωιδρυματικής προστασίας ηλικιωμένων, είναι 
η παροχή ιατροκοινωνικής προστασίας στα ηλικιωμένα ά¬ 
τομα της περιοχής της Κοινότητας Τ ρικάλων ώστε αυτά να 
παραμείνουν στην οικογένεια και στην Κοινότητα και ιδίως: 

α) Η πρόληψη βιολογικών, ψυχολογικών και κοινωνικών 
προβλημάτων των ηλικιωμένων της περιοχής 
β) Η διαφοπιση και συνεργασία του ευρύτερου κοινού 
και των ειδικών φορέων σχετικά με τα προβλήματα και τις 
ανάγκες των ηλικιωμένων 

γ) Η έρευνα των σχετικών με τους ηλικιωμένους προ¬ 
βλημάτων 

3) Πόροι του Νομικού προσώπου: 

α) Η ετήσια επιχορήγηση της Κοινότητας η οποία ορίζε¬ 
ται σε 1.000.000 εκατ. τουλάχιστον ετησίως 
β) Η επιχορήγηση και κάθε άλλη παροχή του κράτους, 
είτε απ’ ευθείας προς το Νομικό Πρόσωπο, είτε προς την 
Κοινότητα Τ ρικάλων για το Νομικό πρόσωπο 
γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες 

δ) Έσοδα από τη συμβολική χρηματική συμμετοχή των 
μελών, που έχουν ανάγκη προστασίας 
ε) Εισπράξεις από το αντίτιμο πραγμάτων ή υπηρεσιών 
που παρέχονται από το Νομικό πρόσωπο 
στ) Πρόσοδοι από την ίδια αυτού περιουσία και 
ζ) Κάθε άλλη νόμιμη πρόσοδος 

4) Το συνιοτώμενο νομικό πρόσωπο εκπροσωπείται στα 
δικαστήρια και κάθε άλλη αρχή, από τον πρόεδρό του και 
όταν αυτός απουσιάζει ή κωλύεται από τον Αντιπρόεδρο 

5) Από τις διατάξεις αυτής της απόφασης προκαλεπαι 
δαπάνη σε βάρος του Προϋπολογισμού της Κοινότητας 
Τρικάλων, το ύψος της οποίας ανέρχεται σε 1.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβέρνησης 

Βέροια, 15 Ιουλίου 1998 

Με εντολή Γ εν. Γ ραμ. Περιφέρειας 
Ο Διευθυντής 
ΑΘ. ΚΕΣΙΔΗΣ 
-♦- 

Αρ. Ποωτ.: 7832 / (4) 

Σύσταση αμιγούς Δημοτικής Επιχείρησης στο Δήμο Κέας 
Ν. Κυκλάδων με την επωνυμία «Δημοτική Επιχείρηση 
Ανάπτυξης Κέας». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του άρθρου 277 του Π.Δ. 410/95 
(Δημοτικός και Κοινοτικός Κώδικας) 


2. Τις όμοιες του Ν.2503/97 «Διοίκηση, οργάνωση, στε- 
λέχωση της Περιφέρειας κλπ.» (ΦΕΚ107/Α/97) 

3. Την απόφαση του Υπουργού Εσωτερικών αριθ. 
25027/9-5-1984 (ΦΕΚ 244/Β/84) 

4. Την απόφαση 60/98του Δημοτικού Συμβουλίου Κέας 
αποφασίζουμε 

1. Σινιστάται στο Δήμο Κέας του Νομού Κυκλάδων αμι¬ 
γής Δημοτική Επιχείρηση με την επωνυμία «Δημοτική 
Επιχείρηση Ανάπτυξης Κέας» ως ίδιο νομικό πρόσωπο ι¬ 
διωτικού δικαίου το οποίο διέπεται από τις διατάξεις των 
άρθρων277έως 292 και304του ΠΔ410/95 (Δ.Κ.Κ.) 

2. Σκοπός της Επιχείρησης είναι: 

α) Η εξασφάλιση της αναγκαίας υποδομής και εξοπλι¬ 
σμού καθώς και η διοίκηση, διαχείρηση και εκμετάλευση 
των συναφών εγκαταστάσεων για την πολιτιστική, πνευ¬ 
ματική και κοινωνική ανάπτυξη των κατοίκων της περιο¬ 
χής του Δήμου 

β) Η αξιοποίηση της ακίνητης περιουσίας του Δήμου για 
τη δημιουργία τουριστικής και λοιπής υποδομής στην πε¬ 
ριοχή 

γ) Η κατασκευή, διοίκηση, διαχείριση και εκμετάλλευση 
ξενοδοχειακών μονάδων κάθε μορφής και η αξιοποίηση 
και εκμετάλευση των παραλιών 
δ) Η οργάνωση, διοίκηση διαχείριση και εκμετάλλευση 
συναφών τουριστικών εξυπηρετήσεων (Γραφείο Τουρισ¬ 
μού κλπ.) 

ε) Η κατασκευή, διοίκηση διαχείριση και εκμετάλλευση 
αναψυκτηρίων, εστιατορίων και λοιπών χώρων στέγασης 
γραφείων και εμπορικών καταστημάτων 
στ) Η εκμετάλλευση τωνπάσης φύσεως διαφημίσεων, ι¬ 
διαίτερα δε των Δημοτικών χώρων διαφήμισης 
ζ) Η ανάπτυξη συνεργασιών και η τεχνική και οικονομική 
στήριξη τοπικών φορέων και συλλόγων με συναφείς προς 
την Επιχείρηση δραστηριότητες 
η) Η εκπόνηση και η εφαρμογή προγραμμάτων προστα¬ 
σίας και βελτίωσης του περιβάλλοντος και η καθαριότητα 
κοινόχρηστων χώρων 

θ) Η σύναψη προγραμματικών συμβάσεων σύμφωνα με 
το Ν.1416/198 

I) Η ανάπτυξη των Δημοσίων Σχέσεων και η εκπόνηση- 
προώθηση προγραμμάτων προβολής της δραστηριότη¬ 
τας του Δήμου και όλων γενικά των τοπικών και αναπτυ¬ 
ξιακών και λοιπών δυνατοτήτων, στο εσωτερικό και εξω¬ 
τερικό 

ια) Η διαχείρηση Κοινοτικών Προγραμμάτων 
ιβ) Η προώθηση κάθε αναπτυξιακού σχεδίου που υπο¬ 
βοηθά την ανάπτυξη της περιοχής σε όλους τους τομείς 
οικονομικής δραστηριότητας 

3. Η διάρκεια της επιχείρησης θα είναι 50 χρόνια από την 
δημοσίευση της απόφασης σύστασης της στην εφημερί¬ 
δα της Κυβερνήσεως 

4. Έδρα της επιχείρησης θα είναι η Κορησσία του 
Δήμου Κέας του Νομού Κυκλάδων 

5. Η Επιχείρηση θα διοικείται από πενταμελές (5) 
Διοικητικό Συμβούλιο που τα μέλη του ορίζονται μαζί με α¬ 
ναπληρωτές από το Δημοτικό Συμβούλιο, εκ των οποίων 
δύο τουλάχιστον είναι αιρετοί εκπρόσωποι του Δήμου και 
ο ένας προέρχεται από τη μειοψηφία, ένα μέλος εκπρό¬ 
σωπος κοινωνικού φορέα της περιοχής και τα υπόλοιπα 
μέλη δημότες ή κάτοικοι του Δήμου με σχετική πείρα στο 
αντικείμενο της επιχείρησης. Στα μέλη του Διοικητικού 
Συμβουλίου προστίθεται και εκπρόσωπος των εργαζομέ¬ 
νων (χωρίς αλλαγή της συστατικής πράξης) όταν η επι- 

χείρηση απασχολεί περισσότερους από είκοσι (20) εργα¬ 
ζομένους 

6. Ο Δήμος Κέας διαθέτει στην επιχείρηση: α) χρηματι¬ 
κό ποσό δρχ. 5.000.000 ως αρχικό κεφάλαιο β) τη χρήση 
των κατωτέρω περιουσιακών του στοιχείων όπως αυτά α¬ 
ποτιμήθηκαν από την Επιτροπή του άθρου 9 του 
Ν.2190/20: 

Ξενοδοχείο Κορησσίας: Οικόπεδο 840 τ.μ 46.200.000 
δρχ 

Κτίριο 907.29 τ.μ. 42.475.000 δρχ 
Ξενοδοχείο Ιουλίδας: Οικόπεδο 1000 τ.μ. 50.000.000 
δρχ 

Κτίριθ'360 τ.μ. 11.797.000 δρχ 

Τουριστικό Γ ραφείο: Οικόπεδο 20,85τ.μ. 2.500.000 δρχ 

Κτίριο 12,77τ.μ. 734.000 

Αναψυκτήριο Κορησσίας: Οικόπεδο 350τ.μ. 18.900.000 
δρχ 

Κτίριο 20τ.μ. 1.149.000δρχ 
Έπιπλα και λοιπός εξοπλισμός 8.000.000 δρχ 
ΣΥΝΟΛΙΚΗ ΑΞΙΑ ΠΑΓΙΩΝ 181.755.000 δρχ 
ΑΞΙΑ ΧΡΗΣΗΣ ΓΙΑ 50 ΧΡΟΝΙΑ (8/10 αξίας πλήρους κυ¬ 
ριότητας) 145.404.000δρχ 

7. Πόροι της επιχείρησης είναι τα έσοδα από την εκμε¬ 
τάλλευση των παραπάνω εγκαταστάσεων και γενικά από 
την άσκηση της δραστηριότητάςτης οι πρόσοδοι απότην 
περιουσία της, δάνεια, κληρονομιές, εισφορές, δωρεές 
και λοιπές επιχορηγήσεις 

8. Η επιχείρηση διαλύεται με απόφαση του Δημοτικού 
Συμβουλίου που λαμβάνεται με την απόλυτη πλειοψηφία 
των μελών του, ή όταν λήξει χωρίς να παραταθεί η διάρ¬ 
κεια της επιχείρησης και σε περίπτωση πτώχευση της επι¬ 
χείρησης 

Τη διάλυση της Επιχείρησης ακολουθεί η εκκαθάριση 
Εκτός από την περίπτωση της πτώχευσης η εκκαθάριση 
θα γίνει από εκκαθαριστέςπου ορίζονται από το Δημοτικό 
Συμβούλιο 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράτονται οι απαιτήσεις, ρευστοποιεπαι η περι¬ 
ουσία και πληρώνονται τα χρέη της Επιχείρησης 
Το υπόλοιπο περιέρχεται στο Δήμο Κέας 
Από τις διατάξεις αυτής της απόφασης προκαλεπαι δα¬ 


πάνη σε βάρος του προϋπ/σμού του Δήμου Κέας ύψους 
5.000.000 δρχ. για το τρέχον οικον. έτος 

Η απόφαση αυτή να δημοσιευθεί στην Εφημερίδα της 
Κυυβερνήσεως 

Ερμούπολη, 14 Ιουλίου 1998 

Με εντολή Γεν. Γραμ. Περιφέρειας 
Η Γενική Διευθύντρια 
ΜΑΡΙΑ ΚΑΡΑΔΗΜΗΧΡΙΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 6639(ΦΟΡ) 680/10.6.98 απόφαση της Υπουργού 
Ανάπτυξης «Συγκρότηση προσωρινού Επιστημονικού 
Συμβουλίου στο Ιντστιτούτο Πολιτιστικής και Εκπαι¬ 
δευτικής Τεχνολογίας (ΙΠΕΤ)» που δημοσιεύθηκε στο 
ΦΕΚ 625/Β/19.6.98 γίνεται η εξής διάρθρωση: 

Στο σημείο γτης απόφασηςτο εσφαλμένο «Μ. Γραβριη- 
λίδου», στο ορθό «Μ. Γαβριηλίδου». 

(Από το Υπουργείο Ανάπτυξης) 

-Φ- 

( 6 ) 

Στην ΥΠΠΟ/ΑΡΧ/Β1 /Φ33/50351/171/18.12.1998 από¬ 
φαση Υπουργού Πολιτισμού «Κήρυξη ζώνης προστασίας 
στην χαρακτηρισμένη ως ιστορικό διατηρητέο μνη- 
μείοΜονή του Αγ. Ιωάννη στο Λιβάδι Καρυάς, Λευκάδας» 
η οποία δημοσιεύθηκε στο ΦΕΚ47Λ·.Β/28.1.1998 γίνεται η 
εξής διόρθωση σφάλματος: 

Στην παράγραφο «Στη Μονή Αγίου Ιωάννη στο Λιβάδι 
Καρυάς... και Ψ: 17800», αντί του λανθασμένου «... ο περι¬ 
βάλλον χώρος πεντακοσίων μέτρων (500 μ.) περιμετρικά 
του περιβόλου 5174/4, χ: -1580 και ψ: 17800 της Μονής, ό¬ 
πως φαίνεται στο συνημμένο απόσπασμα του χάρτη ΓΥΣ 
1:5000 Λευκάδα 5174/3, χ: - 1580καιψ:17800.».τίθεταιτο 
ορθό «... ο περιβάλλων χώρος πεντακοσίων μέτρων (500 
μ.) περιμετρικά του περιβόλου της Μονής, όπως φαίνεται 
στο συνημμένο απόσπασμα του χάρτη ΓΎΣ 1:5000 
Λευκάδα 5174/4, χ: -1580 και ψ: 17800.». 

(Από το Υπουργείο Πολιτισμού) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 84 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτών Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιώγ Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Ολγας 188. 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ. Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικοί) επιβαρύνονται πέραν των ανωτέρω αναφερομένων τίοσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























